पार्टी के प्रखंड अध्यक्ष की हत्या की सूचना मिलने पर मृतक के घर उनके परिजनों को ढाढस बंधाने पहुंचे रालोसपा प्रमुख और केंद्रीय मंत्री उपेंद्र कुशवाहा ने आरोप लगाया कि इस तरह की वारदात बिहार में हर इलाके में घटित हो रहीं हैं और अपराधी पूरी तरह बेलगाम हो गए हैं. इन वारदातों ने प्रदेश सरकार के सुशासन की पोल खोलकर रख दी है. राजग में शामिल और मुख्यमंत्री नीतीश कुमार से अपने खिलाफ की गयी कथित टिप्पणी से उनसे नाराज चल रहे उपेंद्र ने आरोप लगाया कि सुशासन की परिभाषा प्रदेश में सरकार चलाने वालों की शायद बदल सी गयी है. आम आदमी स्वयं को पूरी तरह से बेसहारा महसूस करे और फिर भी सुशासन का दावा किया जा रहा है. ( इनपुट-भाषा से)